**Inštrukcie k cvičeniam z pracovného zošita:**

**Cvičenie č. 47**

Vyskúšajte si napísať odrážku podľa vzoru. Napíšte do riadku toľko odrážok, koľko vám vojde. Vyskúšajte si napísať odrážku v medzere notovej osnovy, aj cez čiaru notovej osnovy. Nezabúdajte, že odrážka sa tak ako krížik, alebo béčko vždy píše pred notou. Pokiaľ sa v skladbe objavuje na začiatku krížik, alebo béčko, tak odrážka ich zruší. Rovnako zruší krížik, alebo béčko, ktoré sú napísané v skladbe priamo pred notou.

**Cvičenie č. 48**

V *C dur* stupnici, o ktorej sme sa už učili nájdete dva poltóny. Tieto poltóny sú medzi tónmi e-f a medzi tónmi h – c. Máte ich zakrúžkované pod klaviatúrou. Zahrajte si stupnicu C dur na svojom hudobnom nástroji. Medzi 3. a 4. tónom bude poltónová vzdialenosť. Tak isto medzi 7. a 8. tónom.

**Cvičenie č. 49**

Pospájajte čiarou noty, ktoré patria ku názvom nôt.

**Cvičenie č. 50**

Stupnice C Dur a G Dur sme sa už učili. Zopakujte si ich. Dopíšte chýbajúce tóny v stupnici a zakrúžkujte akord. Zopakujte si, čo je to akord. Ak si nepamätáte, poučku nájdete v predošlých cvičeniach. 😊

Cvičenia môžete robiť priamo vo svojich zošitoch ceruzkou. Keď ich budete mať hotové, môžete ich odfotiť mobilom, alebo oskenovať a zaslať na môj mail (michal.janiga@zuspmb.sk) Ja vám ich skontrolujem a prípadne opravím. Nech sa vám dobre pracuje.